CELEX: C2005/132/24
Language: da
Date: 2005-05-28 00:00:00
Title: Sag C-109/05: Sag anlagt den 3. marts 2005 af Kommissionen for De Europæiske Fællesskaber mod Republikken Østrig

28.5.2005   
            
            
               DA
            
            
               Den Europæiske Unions Tidende
            
            
               C 132/12
            
         Sag anlagt den 3. marts 2005 af Kommissionen for De Europæiske Fællesskaber mod Republikken Østrig
   (Sag C-109/05)
   (2005/C 132/24)
   Processprog: tysk
   Ved De Europæiske Fællesskabers Domstol er der den 3. marts 2005 anlagt sag mod Republikken Østrig af Kommissionen for De Europæiske Fællesskaber ved Minas Konstantinidis og Bernhard Schima, som befuldmægtigede, og med valgt adresse i Luxembourg.
   Kommissionen har nedlagt følgende påstande:
   
               1.
            
            
               Det fastslås, at Republikken Østrig har tilsidesat sine forpligtelser i henhold til Europa-Parlamentets og Rådets direktiv 2000/53/EF af 18. september 2000 om udrangerede køretøjer (1), idet den i § 5, stk. 1, i Verordnung über die Abfallvermeidung, Sammlung und Behandlung von Altfahrzeugen har begrænset forpligtelsen til omkostningsfri indsamling til
               
                           (1)
                        
                        
                           udrangerede køretøjer af alle mærker, der er markedsført af eksisterende producenter og importører, samt
                        
                     
                           (2)
                        
                        
                           til køretøjer, der er indregistreret i Østrig.
                        
                     
         
               2.
            
            
               Republikken Østrig tilpligtes at betale sagens omkostninger.
            
         Søgsmålsgrunde og væsentligste argumenter:
   Bestemmelsen i Republikken Østrigs Verordnung über die Abfallvermeidung, Sammlung und Behandlung von Altfahrzeugen, hvorefter udrangerede køretøjer, i det omfang de blev indregistreret i Østrig, skal tages tilbage af den producent eller importør, der har markedsført dem, er en tilsidesættelse af artikel 5 i Europa-Parlamentets og Rådets direktiv 2000/53/EF af 18. september 2000.
   Direktivet pålægger medlemsstaterne at oprette ordninger for indsamling således, at samtlige udrangerede køretøjer, uanset mærke, tages tilbage, og indfører en pligt til at tage udrangerede køretøjer tilbage omkostningsfrit. Dette formål opfyldes ikke med den østrigske lovgivning, da der ligger en dobbeltbegrænsning heri: Tilbagetagningspligten begrænses til mærker, som eksisterende producenter og importører har markedsført, og tilbagetagningspligten begrænses til køretøjer, der er indregistreret i Østrig.
   Kommissionen kan ikke tilslutte sig Republikken Østrigs opfattelse af, at forskelsbehandlingen af køretøjer indregistreret i Østrig er objektivt begrundet, eftersom det kun herved kan undgås, at enkelte producenter belastes uforholdsmæssigt meget af tilbagetagningspligten. Heroverfor har Kommissionen gjort gældende, at hvis det i praksis skulle komme dertil, at enkelte producenter, importører eller indsamlingssteder i en medlemsstat belastes uforholdsmæssigt som følge af den omkostningsfri tilbagetagning af udrangerede køretøjer, som er indregistreret i udlandet, tages der hensyn til denne belastning inden for rammerne af fremgangsmåden i artikel 5, stk. 4, fjerde afsnit. Ifølge denne bestemmelse overvåger Kommissionen løbende gennemførelsen af den omkostningsfri tilbagetagningspligt for at sikre, at der ikke sker konkurrencefordrejning.
   
      (1)  EFT L 269, s. 34.